ᱠᱮ. ᱥᱤ. ᱟᱵᱽᱨᱟᱦᱚᱢ

ᱠᱳᱪᱚᱠᱠᱚᱱ ᱪᱟᱠᱳ ᱟᱵᱽᱨᱟᱦᱚᱢ (᱒᱐ ᱡᱟᱱᱩᱣᱟᱨᱤ ᱑᱘᱙᱙ ᱠᱳᱪᱤᱱ, ᱠᱮᱨᱚᱲ - ᱑᱔ ᱢᱟᱨᱪ ᱑᱙᱘᱖) ᱫᱚ ᱑᱕ ᱚᱜᱚᱥᱴ ᱑᱙᱗᱘ ᱠᱷᱚᱱ ᱑᱕ ᱚᱜᱚᱥᱴ ᱑᱙᱘᱓ ᱨᱮᱭᱟᱜ ᱛᱟᱞᱟ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾    ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱥᱟᱶᱛᱮ ᱥᱟᱹᱜᱟᱹᱭ ᱛᱟᱭ ᱛᱟᱦᱮᱸ ᱠᱟᱱᱟ ᱾

ᱜᱤᱫᱽᱨᱟᱹ ᱡᱤᱭᱚᱱ

ᱩᱱᱤᱭᱟᱜ ᱡᱟᱱᱟᱢ ᱫᱚ ᱒᱐ ᱡᱟᱱᱩᱣᱟᱨᱤ ᱑᱘᱙᱙ ᱥᱟᱞᱮ ᱨᱮ ᱠᱳᱪᱤᱱ, ᱠᱮᱨᱚᱲ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱴᱷᱮᱱ ᱫᱚ ᱥᱚᱱᱮᱨ ᱨᱮᱱᱟᱜ ᱰᱤᱜᱽᱨᱤ ᱢᱮᱱᱟᱜ-ᱟ ᱟᱨ ᱩᱱᱤ ᱫᱚ ᱓᱐ ᱵᱚᱨᱥᱚ ᱫᱷᱟᱹᱵᱤᱡ ᱢᱟᱪᱮᱛ ᱟᱨ ᱢᱩᱲᱩᱛ ᱢᱟᱪᱮᱛ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ 

ᱠᱟᱹᱢᱤᱦᱚᱨᱟ

ᱩᱱᱤ ᱫᱚ ᱛᱨᱟᱵᱚᱱᱠᱳᱨ, ᱠᱳᱪᱤᱱ ᱵᱤᱫᱷᱟᱱ ᱥᱚᱵᱷᱟ (᱑᱙᱕᱔ - ᱕᱖) ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱱᱚᱡᱟᱨᱠᱚᱞ-ᱠᱚᱸᱜᱽᱨᱮᱥ ᱠᱷᱚᱱ ᱞᱟᱦᱟ ᱨᱮ ᱟᱨ ᱫᱚᱥᱟᱨ ᱠᱮᱮᱞᱮ ᱵᱤᱫᱷᱟᱭᱚᱠ ᱮ ᱛᱟᱦᱮᱸ ᱠᱟᱱᱟ ᱾  
 ᱩᱱᱤ ᱫᱚ ᱢᱤᱫ ᱟᱥᱲᱟ ᱢᱩᱲᱩᱛ ᱢᱟᱪᱮᱛ ᱠᱟᱹᱢᱤ ᱠᱷᱚᱱ ᱮ ᱡᱤᱨᱟᱹᱣ ᱮᱱ ᱛᱟᱭᱚᱢ ᱟᱹᱰᱤ ᱵᱤᱞᱚᱢ ᱠᱟᱛᱮ ᱨᱟᱡᱽᱟᱹᱨᱤ ᱨᱮᱭ ᱵᱚᱞᱚ ᱮᱱᱟ ᱾ ᱑᱙᱖᱙ ᱨᱮ ᱢᱟᱦᱟᱱ ᱦᱟᱹᱴᱤᱧ ᱚᱠᱛᱚ ᱨᱮ ᱩᱱᱤ ᱫᱚ ᱠᱚᱸᱜᱽᱨᱮᱥ ᱠᱟᱹᱢᱤᱭᱟᱹ ᱜᱟᱶᱛᱟ (ᱥᱤᱰᱚᱵᱽᱞᱩᱥᱤ) ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱒᱑ ᱥᱚᱦᱮᱛ ᱟᱱᱟᱜ ᱜᱟᱶᱛᱟ ᱨᱮᱹᱱ ᱑᱐ ᱯᱨᱚ-ᱥᱤᱱᱰᱤᱠᱮᱴ ᱟᱨ ᱑᱐ ᱯᱨᱚ-ᱤᱸᱫᱽᱨᱟ ᱜᱟᱫᱮᱞ ᱨᱮᱠᱚ ᱦᱟᱹᱴᱤᱧ ᱮᱱ ᱛᱟᱭᱚᱢ, ᱱᱩᱭ ᱠᱮ. ᱥᱤ. ᱟᱵᱽᱨᱟᱦᱚᱢ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱦᱟᱹᱴᱤᱧ ᱟᱠᱟᱱ ᱵᱟᱱᱟᱨ ᱜᱟᱫᱮᱞ ᱥᱟᱶᱨᱮ ᱟᱹᱜᱩᱭ ᱞᱟᱹᱜᱤᱫ ᱛᱮ ᱛᱟᱞᱟ ᱨᱮ ᱵᱟᱨᱟᱦᱤ ᱞᱮᱠᱟᱭ ᱠᱟᱹᱢᱤ ᱠᱮᱫ-ᱟ ᱾ ᱚᱱᱠᱟ ᱫᱚ ᱩᱱᱤ ᱟᱹᱰᱤ ᱵᱟᱹᱲᱛᱤ ᱯᱨᱚ-ᱥᱤᱱᱰᱤᱠᱮᱴ ᱮ ᱛᱟᱦᱮᱸ ᱠᱟᱱᱟ ᱾ ᱢᱩᱪᱟᱹᱫ ᱨᱮ ᱩᱱᱤ ᱫᱚ ᱟᱡᱟᱜ ᱯᱨᱚ-ᱥᱤᱱᱰᱤᱠᱮᱴ ᱠᱮᱴᱮᱡ ᱯᱟᱹᱛᱭᱟᱹᱣ ᱪᱮᱛᱟᱱ ᱨᱮ ᱛᱤᱸᱜᱩ ᱠᱮᱴᱮᱡ ᱮ ᱛᱟᱦᱮᱸ ᱮᱱᱟ ᱡᱟᱦᱟᱸ ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ ᱤᱸᱫᱤᱨᱟ ᱜᱟᱹᱱᱫᱷᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱨᱤ ᱠᱚᱸᱜᱽᱨᱮᱥ ᱠᱷᱚᱱ ᱫᱚᱠᱚ ᱚᱰᱚᱠ ᱜᱤᱰᱤ ᱞᱮᱫᱮ ᱛᱟᱦᱮᱸᱫ ᱾ 

ᱟᱯᱚᱱ ᱡᱤᱭᱚᱱ

ᱩᱱᱤ ᱫᱚ ᱮᱞᱤᱡᱟᱵᱮᱛᱷ ᱮ ᱵᱟᱯᱞᱟ ᱞᱮᱱᱟ ᱟᱨ ᱟᱡᱤᱡ ᱢᱤᱫ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾

ᱥᱟᱹᱠᱷᱭᱟᱹᱛ